ΓΡΑΠΤΗ ΕΡΩΤΗΣΗ E-0794/02

υποβολή: Stefano Zappal (PPE-DE)και Antonio Tajani (PPE-DE) προς την Επιτροπή

(20 Μαρτίου 2002)

Θέμα: Κατάσταση των στελεχών και ιθυνόντων επιχειρήσεων στην Ευρωπαϊκή Ένωση

Δεδομένου ότι σε ερώτηση πουπέβαλαν (Ε-3631/00(1)) το Νοέμβριο του 2000 οι ερωτώντες επεσήμαιναν ότι η Επιτροπή Απασχόλησης και Κοινωνικών Υποθέσεων είχε εγκρίνει την έκθεση A3-0196/93 και το Ευρωπαϊκό Κοινοβούλιο είχε εγκρίνει στις 25 Ιουνίου 1993 το ψήφισμα σχετικά με την κατάσταση των στελεχών επιχειρήσεων στην Ευρωπαϊκή Ένωση (A3-0196/93(2)) και ζητούσαν να πληροφορηθούν ποια συνέχεια είχε δοθεί στα αιτήματα του Ευρωπαϊκού Κοινοβουλίου, στις 22 Δεκεμβρίου 2000 η κ. Διαμαντοπούλου είχε απαντήσει διαβεβαιώνοντας ότι η Επιτροπή συγκεντρώνει τις πληροφορίες που απαιτούνται για να δοθεί απάντηση στην ερώτηση που είχε τεθεί και ότι δεν θα παραλείψει να γνωστοποιήσει το συντομότερο δυνατό το αποτέλεσμα των ερευνών της. Έως σήμερα, δηλαδή 14 μήνες μετά, δενπήρξε οποιαδήποτε είδηση.

Ζητούμε να πληροφορηθούμε ποια συνέχεια έχει δοθεί στο ψήφισμα του Ευρωπαϊκού Κοινοβουλίου, εννέα χρόνια μετά την έγκρισή του.

(1) ΕΕ C 136 E της 8.5.2001, σελ. 236.

(2) ΕΕ C 194 της 19.7.1993, σελ. 347.

Απάντηση της κ. Διαμαντοπούλου εξ ονόματος της Επιτροπής

(14 Μαΐου 2002)

Η Επιτροπή προέβη στις ακόλουθες ενέργειες με τις οποίες δίδεται συνέχεια στο ψήφισμα του Ευρωπαϊκού Κοινοβουλίου της 25ης Ιουνίου 1993:

1. Το 1998 ξεκίνησε μελέτη για το χρόνο εργασίας των στελεχών επιχειρήσεων στην Ένωση. Σε αυτήν διαπιστώθηκε ότι ο χρόνος εργασίας των στελεχών επιχειρήσεων είναι, κατά μέσον όρο, περίπου 45 ώρες/εβδομάδα και αναλύθηκε η εξέλιξη των συζητήσεων γι'αυτό το ζήτημα στα κράτη μέλη.

2. Η έκθεση για την αντιπροσωπευτικότητα της Εurocadres και της Confdration Europenne des Cadres (Ευρωπαϊκής Συνομοσπονδίας Στελεχών Επιχειρήσεων) (CEC) σε διεπαγγελματικό επίπεδο ολοκληρώθηκε, το 2001, από το Ινστιτούτο Επιστημών Εργασίας του καθολικού πανεπιστημίου της Louvain-la-Neuve (UCL).

3. Από το 1993 και μετά, η Επιτροπή διαβουλεύεται επίσημα με τις ευρωπαϊκές οργανώσεις που εκπροσωπούν τα στελέχη επιχειρήσεων (CEC και Eurocadres), σύμφωνα με το άρθρο 138, παράγραφος 2 της συνθήκης ΕΚ.

4. Οι εκπρόσωποι των στελεχών επιχειρήσεων της Ευρώπης συμμετέχουν όλο και περισσότερο στον ευρωπαϊκό κοινωνικό διάλογο σε διεπαγγελματικό επίπεδο, αφενός, ως μέλη της επίσημης εκπροσώπησης των ευρωπαϊκών συνδικάτων (Ευρωπαϊκή Συνομοσπονδία Συνδικάτων) και, αφετέρου, στο πλαίσιο πολυάριθμων τομεακών επιτροπών κοινωνικού διαλόγου (ιδίως στον τομέα τωνπηρεσιών).

5. Η οδηγία για την ευρωπαϊκή επιτροπή επιχείρησης (ΕΕΕ)(1) αναφέρει, σε μια από τις αιτιολογικές σκέψεις, ότι είναι ανάγκη τα κράτη μέλη να εξασφαλίσουν κατάλληλη εκπροσώπηση όλων των κατηγοριών εργαζομένων στο πλαίσιο των ΕΕΕ. Εκτός αυτού, η πρόσφατη οδηγία 2002/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, περί θεσπίσεως γενικού πλαισίου ενημερώσεως και διαβουλεύσεως των εργαζομένων στην Ευρωπαϊκή Κοινότητα(2) προβλέπει δικαιώματα ουσιαστικής ενημερώσεως και διαβουλεύσεως για όλους τους εργαζομένους.

6. Εκτός από την ενσωμάτωση της διάστασης του φύλου στο σύνολο της ευρωπαϊκής στρατηγικής για την απασχόληση(3), ο 4ος άξονάς της αφιερώνεται στην ισότητα ευκαιριών. Μια ειδική κατευθυντήρια γραμμή, ηπ' αριθ. 17 (το 2002), έχει σκοπό να εξασφαλίσει ισόρροπη εκπροσώπηση των ανδρών και των γυναικών σε όλους τους τομείς, σε όλα τα επαγγέλματα και σε όλα τα επίπεδα.

7. Η ανακοίνωση της Επιτροπής Γυναίκες και επιστήμη — Κινητοποίηση των γυναικών με σκοπό τον εμπλουτισμό της ευρωπαϊκής έρευνας του 1999(4) έθεσε ως στόχο να συμμετέχουν οι γυναίκες με ποσοστό τουλάχιστον 40 % στις ομάδες εμπειρογνωμόνων, τις συμβουλευτικές επιτροπές και τα προγράμματα ερευνητικώνποτροφιών του πέμπτου κοινοτικού προγράμματος-πλαισίου για την έρευνα και την τεχνολογική ανάπτυξη. Στην απόφασή της του Μαΐου του 2000, σχετικά με την ισόρροπη εκπροσώπηση των φύλων στις ομάδες εμπειρογνωμόνων και τις επιτροπές που συνιστά η Επιτροπή, η Επιτροπή αναφέρει την πρόθεσή της να καθιερώσει ελάχιστη εκπροσώπηση 40 % για κάθε φύλο σε καθεμία από τις επιτροπές και ομάδες εμπειρογνωμόνων της. Για να

επιτύχει αυτόν το στόχο, η Επιτροπή ζητεί από τα κράτη μέλη να προτείνουνποψηφίους και των δύο φύλων για να γίνουν μέλη σε αυτά τα όργανα. Η πρόοδος προς την επίτευξη αυτού του στόχου παρακολουθείται με τον πίνακα καταγραφής του ποσοστού των φύλων (Gender Scoreboard) (που δημοσιεύεται ως μέρος της ετήσιας έκθεσης), ο οποίος κατέγραψε πρόοδο του ποσοστού από το 13 % στο 28 % το 2001.

8. Η πρόσφατη έκθεση (2002) της ομάδας έργουψηλού επιπέδου για τις δεξιότητες και την κινητικότητα, καθώς και το πρόγραμμα δράσης της Επιτροπής για τις δεξιότητες και την κινητικότητα(5) απηχούν σαφώς τη σπουδαιότητα της βελτίωσης της πρόσβασης των γυναικών στην αγορά εργασίας, περιλαμβανομένων των θέσεων ευθύνης.

9. Κατ' εφαρμογήν της στρατηγικής-πλαισίου για την ισότητα μεταξύ ανδρών και γυναικών(6), η Επιτροπή ετοιμάζει πρόσκλησηποβολής προσφορών για τη δημιουργία βάσης δεδομένων με στατιστικές που να ενημερώνονται τακτικά και αφορούν τις γυναίκες που κατέχουν θέσεις λήψης αποφάσεων στην οικονομία και την κοινωνία. Η βάση αυτή θα περιλαμβάνει δεδομένα σχετικά με τις διευθυντικές θέσεις, τις τομεακές οργανώσεις και τις οργανώσεις των κοινωνικών εταίρων, καθώς και τις κυριότερες μη κυβερνητικές οργανώσεις (ΜΚΟ).

Η Επιτροπή εκφράζει τη λύπη της για το γεγονός ότι χρειάσθηκαν 14 μήνες για να δοθεί οριστική απάντηση στον αξιότιμο βουλευτή.

(1) Οδηγία 94/45/ΕΚ του Συμβουλίου, της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους, ΕΕ L 254 της 30.9.1994.

(2) ΕΕ L 80 της 23.3.2002.

(3) Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των περιφερειών — Ενδυνάμωση της τοπικής διάστασης της ευρωπαϊκής στρατηγικής για την απασχόληση — COM(2001)629 τελικό.

(4) COM(1999)76 τελικό.

(5) COM(2002)72 τελικό.

(6) Πρόταση απόφασης του Συμβουλίου περί του προγράμματος που αναφέρεται στην κοινοτική στρατηγική- πλαίσιο για την ισότητα μεταξύ ανδρών και γυναικών (2001-2005), ΕΕ C 337 E της 28.11.2000.